jkorsvik/nowiki_second_scrape_merged huggingface dataset:
Utrecht-skolen

Utrecht-skolen (også kjent som Utrecht-Caravaggistene) var en kunstbevegelse som oppsto i Nederland ved starten av 1600-tallet som var sterkt inspirert av den italienske maleren Caravaggio. Mange av de nederlandske malerne besøkte Italia mellom 1610 og 1620 hvor de fikk sett Caravaggios verk, og ble selv inspirerte til å selv skape malerier med sterk realisme og effektiv bruk av chiaroscuro. Motiverne var ofte religiøse, mytologiske og guddommelige. 
Kjente malere som var tilknyttet Utrecht-skolen inkluderer Dirck van Baburen, Gerrit van Honthorst og Hendrick ter Brugghen.
Ståle Refstie

Ståle Refstie (født 20. juli 1969) er en norsk lokalpolitiker som representerer Arbeiderpartiet og som siden 2009 er ordfører i Sunndal kommune , da daværende ordfører Tove-Lise Torve ble valgt inn på Stortinget.  Han ble gjenvalgt som ordfører i 2011 og i 2015. Han har sittet i kommunestyret siden 1999.
Refstie er cand. agric. fra Norges Landbrukshøgskole (NLH) på Ås fra 1994 og tok doktorgraden (dr.scient.)  i ernæring i 2000. Før han ble ordfører arbeidet han som ernæringsforsker ved Nofima (tidligere Akvaforsk).Refstie er gift og har tre barn.


== Referanser ==
Konrad Halmøy

Konrad Justin Kaspersen Halmøy (født 28. desember 1870 i Flatanger i Nord-Trøndelag, død 16. mai 1957 i Hamarøy) var en norsk lærer, småbruker og lokalpolitiker som representerte partiet Venstre. 
Halmøy var medlem av Hamarøy herredsstyre fra 1902 til 1904 og fra 1911 fram til han ble valgt som ordfører i 1920. et embete han hadde i de fem påfølgende periodene frem til 1937. I 1935 ble han tildelt Kongens fortjenstmedalje. Halmøy var bosatt på Ulvsvåg.


== Referanser ==


== Kilder ==
Thor M. Andersen (red.): Norges ordførere 1929-1931. A.M. Hanches Forlag, Oslo 1931, s. 256 (digitalisert av Nasjonalbiblioteket). Besøkt 14. oktober 2012.
Vibeke Grøtli Fossen

Vibeke Rømma (født 24. mars, 1987 på Kvikne som Vibeke Grøtli Fossen), kjent under artistnavnet Becca, er en norsk countryartist.
Hun er datter av Vidar Fossen og Haldis Grøtli, og barnebarn av Kristoffer Grøtli, som spilte i bandet Kviknegutta. Vibeke begynte tidlig med musikk, og opptrådte med bandet til morfaren allerede som niåring.Den 9. juni 2012 lanserte hun sitt debutalbum Såmmår i bøgda.Oppfølgeren Frøken Lakenskrekk ble lansert 27.12.2013
23. august 2014 giftet Vibeke seg med musikeren Børge Rømma i Rissa kirke.  


== Diskografi ==
AlbumSåmmår i bøgda (2012)
Frøken Lakenskrekk (2013)
Sikkerstikk (2016)SinglerHu trur hu eier Afterski'n (2016), med Borderland


=== Deltar på ===
ESS Engros: Norsk på norsk country – 19 Country-klassikere (2012)
Too Far Gone: 20 år (2013)
Terje Tysland: Bare kjærlighet (2015)
Børge Rømma: Bankers (2015)


== Referanser ==
Julius Bastian Olsen

Julius Bastian Olsen, ofte kalt Jul. B. Olsen, (født 15. juni 1875 i Hammerfest, død 26. juli 1936 i Narvik) var en norsk politiker (Ap). Han var stortingsrepresentant innvalgt for kjøpstedene i Nordland, Troms og Finnmark fra 1928 til 1936. Han var også ordfører i Narvik 1914-21, varaordfører i 1922, og ordfører igjen 1923-27.
Han begynte i smedlære i Hammerfest i 1890, men dro i 1893 til Bergen, der han arbeidet ved mekaniske verksteder og tok eksamen som maskinist i 1897. I 1903 flyttet han til Narvik, der han var smed og maskinarbeider ved Ofotbanens verksted og fra 1921 verksmester. Han var medlem av Narvik bystyre fra 1908 til sin død i 1936. I 1926 var han fungerende borgermester (rådmann) i Narvik i sju måneder.


== Stortingskomiteer ==
1928-1930 medlem i Skog- og vassdragskomiteen
1931-1933 medlem i Finans- og tollkomiteen og Skog- og vassdragskomiteen
1934-1936 medlem i Finans- og tollkomiteen og Skog- og vassdragskomiteen


== Noter og referanser ==


== Kilder ==
Vilhelm Haffner: Stortinget og statsrådet 1915-1945 - Bind 1 Biografier. Oslo 1949 (s. 559, digitalisert av Nasjonalbiblioteket)
Gunnar Ousland: Foregangsmennene. Tiden Norsk Forlag, Oslo 1965 (s. 215-220, digitalisert av Nasjonalbiblioteket)
Knut Slettbakk: Energi i 85 år. Narvik Energi AS 1998 (s. 27-30, digitalisert av Nasjonalbiblioteket)
Biografi hos Norsk samfunnsvitenskapelig datatjeneste (besøkt 14. oktober 2012)


== Eksterne lenker ==
(no) Julius Bastian Olsen hos Norsk senter for forskningsdata
12 topper

12 topper er et musikkalbum Ingjerd Helén og Torry Enghs, utgitt i 1969.


== Sporliste ==
«Stå som en mann» (Ingjerd)
«Du skänker ening åt mitt liv» (Torry Enghs)
«Mylady» (Ingjerd)
«La oss leve for hverandre» (Torry Enghs)
«De fioler han plukker» (Ingjerd)
«Velkommen sommervind» (Ingjerd)
«Kjærlighetens fargeskrin» (Torry Enghs)
«Min luftballong» (Ingjerd)
«Judy, min vän» (Torry Enghs)
«M. P. Bardufoss» (Ingjerd)
«Nana» (Torry Enghs)
«Boom Bang-a-Bang» (Ingjerd)


== Referanser ==
Portrett (Firebeats & Ingjerd Helén-album)

Portrett er et musikkalbum med Firebeats og Ingjerd Helén, utgitt i 1975.


== Sporliste ==
«Tiden går»
«Tenk så lite man forstår»
«Jeg vil ha en gammel hambo»
«Abraham»
«Livet»
«En tur rundt i byen»
«Jeg er den jeg er»
«Soley Soley»
«Da jeg måtte deg»
«I Gryningen»
«Cherie»
«To lekende hender»


== Eksterne lenker ==
(en) Portrett på Discogs
I badekaret te Djerv

I badekaret te Djerv er en musikk-EP med Ove Thue og Jørn Flugs Møhlenpris Transfer & Djerv Supporterkor, utgitt i 1979.


== Sporliste ==
«I badekaret te Djerv»
«Eventyret om Gummikysten»
«Aising heia Djerv»
Johan Normann Pedersen

Johan Normann Pedersen (født 29. juli 1867 på Kålhus i Bodin, død 2. november 1938 i Oslo) var en norsk politiker (H). Han var ordfører i Sørøysund i årene 1911-16 og 1926-28. I 1922-24 var han vararepresentant på Stortinget for Finnmark, og møtte i korte perioder hvert år for Waldemar Larssen.
Han var i tidlige år fisker, men var så lensmannsassistent i Sørøysund og Kvalsund fra 1889 til 1900. I 1897 kjøpte og bosatte han seg på Melkøya ved Hammerfest, og var der småbruker, fisker (fiskerbonde) og fiskekjøper. Han var medlem av Sørøysund kommunestyre i 18 år. På Stortinget var han i Protokollkomiteen.


== Referanser ==


== Kilder ==
Tromsø Museum - Universitetsmuseet: Om Melkøya (besøkt 14. oktober 2012)
Vilhelm Haffner: Stortinget og statsrådet 1915-1945 - Bind 1 Biografier. Oslo 1949 (s. 573, digitalisert av Nasjonalbiblioteket)
Biografi hos Norsk samfunnsvitenskapelig datatjeneste (besøkt 14. oktober 2012)


== Eksterne lenker ==
(no) Johan Normann Pedersen hos Norsk senter for forskningsdata
Ragna Hørbye

Ragna Oluffa Heyerdahl Hørbye (født 15. september 1861 i Furnes i Hedmark, død 8. desember 1950 i Oslo) var en norsk politiker og forfatter. Hun representerte partiet Frisinnede Venstre i bystyret i Oslo, og møtte også som vararepresentant på Stortinget. Da hun døde ble hun gravlagt på Vår Frelsers gravlund i Oslo.


== Liv og virke ==


=== Bakgrunn, familie ===
Ragna Heyerdahl var datter av Harald Heyerdahl (1824–1886) av slekten Heyerdahl) og Marie Lithander. Hun fikk muligheten til å utdanne seg, og studerte språk i utlandet. I 1889 giftet hun seg med øyenlege Jens Ludvig Hørbye (1856–1925). Hennes yngste datter Ragna Heyerdahl Hørbye giftet seg med Gudbrand Østbye.


=== Politisk virke ===
Fra 1920 til 1928 var hun medlem av Oslo bystyre. Hun var medlem av Frisinnede Venstres sentralstyre fra 1918 til 1929. Hun møtte som vararepresentant til Stortinget fra 1925 til 1930. Ved stortingsvalget i 1924 ble hun tredje vara på felleslisten til Frisinnede Venstre og Høyre. I 1927 ble hun fjerde vara. Da Frisinnede Venstre stilte sin egen liste til stortingsvalget i 1930 stod Ragna Hørbye som andre kandidat på listen, bak Anton Wilhelm Brøgger. Ingen av dem ble innvalgt til Stortinget.


=== Forfatterskap ===
Ragna Heyerdahl Hørbye virket også som skjønnlitterær forfatter. I 1885 ga hun ut Novelletter, og i 1894 kom samlingen Nye novelletter.


== Referanser ==


== Eksterne lenker ==

(no) Publikasjoner av Ragna Hørbye i BIBSYS
Kardemommefesten (album)

Kardemommefesten er et musikkalbum med sanger av Thorbjørn Egner, fra boka og forestillingen Folk og røvere i Kardemomme by. Albumet er utgitt i 1957 eller 1969.


== Sporliste ==
A«Kardemomme Ouverture»
«Politimester Bastians vise»
«Kardemommesangen»
«Visen om været»
«Vesle Kamomilla spiller»
«Papegøyen fra Amerika»B«Barberer Sørensens vise»
«Den talende kamel»
«Tante Sofies sinte vise»
«Trikken i Kardemomme»


== Referanser ==
Beste Vol. 1

Beste Vol. 1 er en samleplate med Lage Fosheim & Eivind Rølles m/Broadway News, utgitt i 1984. 


== Sporliste ==
«Joggefeber» (Fosheim/Kristensen)
«Herr Jacobsen» (Fosheim/Bieler)
«Kjærlighetens tilskuer» (Fosheim/Byhring)
«Se det» (Fosheim/Engdal/Aaslie)
«Skal snart komme hjem» (Lage Fosheim)
«Oppbrudd» (Fosheim/Rindal)
«Lilly» (Fosheim/Trøsvik)
«Rio» (Lage Fosheim)
«Elsker deg endel» (Fosheim/Engdal)
«Hold deg frisk» (Lage Fosheim)
«En kjærlighetshistorie» (Fosheim/Bieler)
«Slutt og røyke» (Fosheim/Bieler)


== Medvirkende ==


=== Broadway News ===
Lage Fosheim – vokalist
Torstein Bieler – klarinett, vokal, piano
Trond Ødegård – synth, vocodoer, strings
Steinar Engdal – gitar
Tommy Aaslie – bass
Jan Erik Løken – trommer
Janne Løken - trommer
Eivind Rølles - trommer
Bengt Olsson - gitarer, bass, mandolin, kor
Kjell Trøsvik - keyboard, kor, låtskriver
Kjetil Ringdal - bass, trompet, trombone, kor, låtskriver
Bjørn Sverre Kristensen - fiolin, vibrafon, marimba, kor, låtskriver


=== Øvrige medvirkende ===
George Keller – produsent
Jahn Teigen - produsent
Helene Byhring - låtskriver


== Eksterne lenker ==
Beste Vol. 1
Ei ny tid

Ei ny tid er et musikkalbum med Askil Holm, utgitt den 7. september 2012. Dette er hans første norskspråklige plate.


== Sporliste ==
«Ein verden inni mæ» – En hel värld inom mig (Tomas Andersson Wij, norsk tekst: Askil Holm/Jon Niklas Rønning)
«Ved stupet» (A. Holm/J.N. Rønning)
«Vemundvik» (A. Holm/J.N. Rønning/Daniel Hovik)
«Starten av slutten» (A. Holm/J.N. Rønning)
«Tidsnok» (A. Holm/J.N. Rønning)
«Drømmen om et liv» (A. Holm/J.N. Rønning/D. Hovik)
«Vinterlys» (A. Holm/J.N. Rønning)
«Ingen fest uten skinnvest» (A. Holm/J.N. Rønning)
«Nokko e feil» (A. Holm/J.N. Rønning)
«Så lite, men så stort» (A. Holm/J.N. Rønning)
«Festen e itj over» (A. Holm/J.N. Rønning)
«Langt fra land» (A. Holm/J.N. Rønning)
«Ei ny tid» (A. Holm/J.N. Rønning)


== Medvirkende ==


=== Musikere ===
Askil Holm - sang, gitarer, mandolin, låtskriver, produsent
Terje Kjørlaug - gitarer, kor
Daniel Hovik - orgel, mandolin, piano, kor, låtskriver
Olav Tronsmoen - piano, mellotron, kor
Lars Jacob Hovik - bass, kor
Gunnar Sæter - trommer, perkusjon, kor
Jon Niklas Rønning - kor, låtskriver
Egil Clausen - kor
Ola Geir Raftevold - kor
Kine Kvalstad - sang, kor
André Orvik - fiolin
Camilla Kjøll - fiolin
Ole Eirik Ree - cello
Pål Solbakk - cello


=== Øvrige medvirkende ===
Mike Hartung - produsent, miksing, tekniker
Hans Andreas Horntveth Jahnsen - tekniker
Kristoffer Bonsaksen - tekniker
Chris Sansom - mastering


== Eksterne lenker ==
Ei ny tid
Baklengs i livet

Baklengs i livet er et musikkalbum med Løgnaslaget, utgitt i 1983.


== Sporliste ==
«Prestar på kjøret»
«Den rød sangen»
«Den formfullendte» (Idé: Bjørn Aslaksen)
«Nedenom og hjem» (Colin Hay/Ron Strykert/Per Inge Torkelsen/Steinar Lyse)
«Baklengs i livet» (Asle Nilsen/Per Inge Torkelsen)
«Du dilte med» (Asle Nilsen/Per Inge Torkelsen)
«Oppkomlingen» (Bjørn Aslaksen/Steinar Lyse)
«Te deg» (Asle Nilsen/Steinar Lyse)
«Fuglesymfonien» (Idé: Bjørn Aslaksen)
«Merr våben og merr makt» (Bjørn Aslaksen)
«Til Else» (Idé: Bjørn Aslaksen)
«Eg digge tal» (Bjørn Aslaksen)
«Manndomsprøven» (Asle Nilsen/Per Inge Torkelsen)
«Stemningsmenuett» (Bjørn Aslaksen)
«Klyså» (Asle Nilsen/Per Inge Torkelsen)
«Midt i mitt herbarium» (Idé: Gustav)
«Klara Klok» (Bjørn Aslaksen/Per Inge Torkelsen)
«Når showet e' øve» (Asle Nilsen/Bjørn Aslaksen/Steinar Lyse)


== Medvirkende ==


=== Løgnaslaget ===
Per Inge Torkelsen - vokal-vulgaris
Sigvart Dagsland - vokal-kastrat, kor, medarrangør
Steinar Lyse - vokal-bizzarr, kor
Dag Schreiner - vokal-onkel, kor
Åshild Helgevold - vokal-feminaMusikereBjørn Aslaksen - gitarer, mandolin, vegetar-gitar, kor, produsent på Stemningsmenuett
Raymond Lind - trommer/perkusjon
Asle Nilsen - flygel, piano, Prophet 600, P.P.G. WAVE 2, 6, Casio, kor, produsent
Arnfinn Bårdsen - M.M. Bass, bassbajonett, harpun, handclaps, kor, medarrangør
Men at Work - Litt
David Bowie - Ingenting


=== Øvrige ===
Ola Selvær - tekniker
Bjørn Eie - tekniker
Kjell Arne Jensen - tekniker
Torkild Viig - tekniker
Jan Erik Kongshaug - miksing (Æres-løgnas 1983)
Knut Vindfallet - fotograf


== Eksterne lenker ==
(en) Baklengs i livet på Discogs
Harald R. Barth

Harald Robert Barth (født 10. juni 1885 i Vefsn, død 27. juli 1964 i Mosjøen) var en norsk kjøpmann og lokalpolitiker. 
Barth var Mosjøens ordfører i perioden fra 1927 til 1931 og i 1935. Han representerte Borgerlig Samlingsparti.


== Referanser ==
Mødrelønn

Mødrelønn ble foreslått innført som en statlig økonomisk støtte til mødre. Forslaget ble fremsatt av Katti Anker Møller i 1919, i foredraget Kvindernes fødselspolitik, som også ble publisert i brosjyreform av Det norske Arbeiderpartis Forlag. Sigrid Undset tok sterkt avstand fra Katti Anker Møllers foredrag, og ga uttrykk for dette i en svært krass artikkel med tittelen Begrepsforvirring (1919). I 1920 utga Katti Anker Møller boken Mødreløn. Det norske Arbeiderparti bifalt forslaget hennes, og nedsatte i 1923 en egen mødrelønnkomité. Journalisten og forfatteren Ella Anker, som var søster av Katti Anker Møller, skrev i 1928 boken Mødrelønn for å støtte saken.Forslaget om mødrelønn ble aldri realisert i sin opprinnelige form, men var forløperen til den senere innførte barnetrygden.


== Referanser ==
Pontus Engblom

Lars Pontus Engblom (født 3. november 1991) er en svensk fotballspiller som spiller for GIF Sundsvall.Engblom ble toppscorer i OBOS-ligaen for Ulf både i 2015- og 2016-sesongen med henholdsvis 17 og 26 mål.Engblom ble i oktober 2016 kåret til sesongens spiller i OBOS-ligaen av Norges Fotballforbund, Norsk Toppfotball og TV 2, og vant med klar margin med over 50 prosent av stemmene.


== Meritter ==
AIKAllsvenskan: 2009
Svenska Cupen: 2009
Svenska Supercupen: 2010


== Referanser ==


== Eksterne lenker ==
(en) Pontus Engblom – UEFA 
(en) Pontus Engblom – Transfermarkt 
(en) Pontus Engblom – Soccerway 
(en) Pontus Engblom – FBref
Beverbeek Classic

Beverbeek Classic er et belgisk endagsritt i landeveissykling som arrangeres hvert år i slutten av februar. Rittet har blitt arrangert siden 1998. Rittet er av UCI klassifisert med 1.2 og er en del av UCI Europe Tour.


== Vinnere ==


== Eksterne lenker ==
(en) Offisielt nettsted
David Myrestam

David Myrestam (født 4. april 1987) er en svensk tidligere fotballspiller.
Myrestam ble klar for Haugesund den 30. juli 2012. Han debuterte for Haugesund den 11. august 2012, i en bortekamp mot Sportsklubben Brann.


== Referanser ==


== Eksterne lenker ==
(en) David Myrestam – Transfermarkt 
(en) David Myrestam – FootballDatabase.eu 
(en) David Myrestam – Soccerway 
(en) David Myrestam – FBref
Amer Osmanagić

Amer Osmanagić (født 7. mars 1989 i Janja) er en bosnisk fotballspiller som spiller for den bosniske hovedstads klubben FK Sarajevo. Før det spilte han for FK Haugesund. Han debuterte for Haugesund den 3. august 2012 i en hjemmekamp mot Vålerenga, en kamp Haugesund vant 4–2 og Osmanagic scoret 1–0 målet etter 21 minutter. Han startet også neste borte kamp mot SK Brann, men spilte en dårlig kamp. Den dårlige kampen mot Brann ble fulgt opp med en enda dårligere kamp mot Hødd i kvartfinalen i cupen. Etter kampen mot Hødd ble han benket og han slet videre med å få spille tid. Den 24. oktober 2012 valgte både FK Haugesund og Osmanagić å avslutte kontrakten med umiddelbar virkning.


== Referanser ==


== Eksterne lenker ==
(en) Amer Osmanagić – UEFA 
(en) Amer Osmanagić – Transfermarkt 
(en) Amer Osmanagić – Soccerway 
(en) Amer Osmanagić – FBref 
Spillerprofil hos Srbijafudbal Arkivert 5. juni 2012 hos Wayback Machine.
Mo Ibrahim-prisen

Mo Ibrahim-prisen for afrikansk lederskap (engelsk: Ibrahim Prize for Achievement in African Leadership) er en internasjonal pris som kan tildeles demokratisk valgte statsledere i Afrika som frivillig gir fra seg makten etter å ha styrt på en god måte. Den er etablert av den sudanskfødte britiske forretningsmannen Mo Ibrahim. Prisen forvaltes av Mo Ibrahim Foundation.


== Medalje og prispenger ==

Prisen består av en medalje og prispenger. Medaljen er i bronse. På avers har den et motiv med kart over Afrika og omskriften «IBRAHIM PRIZE FOR ACHIEVEMENT IN AFRICAN LEADERSHIP». På revers har den et tre som motiv. Mottagerens navn og årstallet for tildeling står også på baksiden.Prispengene er på 5 millioner amerikanske dollar utbetalt over ti år.


== Priskomité ==
Vinneren av prisen utpekes av en komité av internasjonale statsmenn. Komiteen vurderer kandidater, som må ha vært demokratisk valgt og overlatt embetet til en annen på demokratisk vis, innenfor de rammer landets grunnlov gir. Mottagernes tid ved makten må ha vært kjennetegnet av godt styresett til nytte for landets innbyggere.
Salim Ahmed Salim er leder for komiteen som utpeker prisvinneren. Andre medlemmer er Martti Ahtisaari, Graça Machel, Mohamed ElBaradei, Festus Mogae, Aïcha Bah Diallo og Mary Robinson.


== Mottagere ==
2007: Joaquim Chissano, Mosambik
2007: Nelson Mandela, Sør-Afrika (ærestildeling)
2008: Festus Mogae, Botswana
2011: Pedro Pires, Kapp Verde
2014: Hifikepunye Pohamba, Namibia
2017: Ellen Johnson Sirleaf, Liberia
2020: Mahamadou Issoufou, Niger


== Referanser ==


== Eksterne lenker ==
Ibrahim Prize, offisielt nettsted
Andrés Már Jóhannesson

Andrés Már Jóhannesson (født 21. desember 1988 i Reykjavík) er en islandsk fotballspiller som spiller for den islandske klubben Fylkir. Jóhannesson ble klar for FK Haugesund den 30. juli 2011. Den 3. august 2011 debuterte han for Haugesund hjemme mot Sogndal, en kamp de vant 4–0.


== Eksterne lenker ==
(en) Andrés Már Jóhannesson – Transfermarkt 
(en) Andrés Már Jóhannesson – Soccerway 
(en) Andrés Már Jóhannesson – FBref 
Spillerprofil hos Altomfotball.no
38. SS-divisjon «Nibelungen»

38. SS-divisjon «Nibelungen» var en tysk militær enhet Waffen-SS og ble dannet i mars 1945 på grunnlag av lærerstaben og studentene ved SS-Junkerschule i Bad Tölz.
Opprinnelig skulle divisjonen hete SS Schule Tölz Division, men fikk først navnet SS Division Junkerschule. Men skolens daværende sjef og divisjonens første kommandant Richard Schulze-Kossens fant navnet for pregløst, og fikk endret navnet til «Nibelungen» etter helteeposet Nibelungenlied fra nordisk og germansk mytologi, hvor en stamme dverger ble slått av helten Sigurd Fåvnesbane.
Divisjonen fikk aldri mer enn rundt 6 000, altså en størrelse ikke stort større enn en brigade. Foruten mannskapene  fra Bad Tölz, besto divisjonen av noen enheter fra andre SS-avdelinger, blant annet fra 6. SS-Gebirgs-Division «Nord» og 7. SS-frivillige-bergdivisjon «Prinz Eugen», mannskaper fra Zollgrenzschutz (tollvesenet), Hitlerjugend og Reichsarbeitsdienst, og de ikke fullt utdannede kadettene fra Junkerschule ble satt til å være grunnstammen av enhetens befal.
Divisjonen ble satt inn i kampene langs Donau mot amerikanske styrker, men måtte stadig trekke seg tilbake. Divisjonen led et avgjørende nederlag mot den amerikanske 20th Armored Division 2. mai, og de gjenværende måtte trekke seg tilbake til Chiemsee, før de overga seg til amerikanerne i Reit im Winkl 8. mai.
Mellom 30 og 40 nordmenn tjenestegjorde i divisjonen, hvorav 13 kom fra SS-Junkerschule.


== Eksterne lenker ==
38.SS-Division-Nibelungen på waffen-ss.no
Kristoffer Haraldseid

Kristoffer Haraldseid (født 17. januar 1994) er en norsk fotballspiller som fra den 31. desember 2022 er klubbløs.


== Karriere ==


=== Klubbfotball ===
Han har tidligere spilt for SK Vats 94, Skjold IL og FK Haugesund. Han har spilt 118 seriekamper for FK Haugesund i Tippeligaen siden 2011. Han har de aller fleste kampene i FK Haugesund spilt på høyre back, høyre vingback og høyre midtbane. Haraldseid har siden 2014 vært ansett som fast på laget.
Han debuterte i Tippeligaen for Haugesund den 27. august 2011 i en bortekamp mot Vålerenga, en kamp som Vålerenga vant 3–2.Sesongen 2013 ble en sportslig opptur både for laget og personlig. FK Haugesund endte på en historisk tredjeplass i Tippeligaen. Kristoffer Haraldseid var involvert i nesten alle kampene, og spilte 8 fra start, og kom inn ved 16 anledninger. I tillegg scoret Vatsbuen sitt første mål for klubben i kampen mot Sogndal borte 28. juli 2013 (1-1).Etter sesongen 2016 var det spekulasjoner om at Kristoffer Haraldseid var på vei til RBK, eller klubber i utlandet, men ingenting manifesterte seg. Til slutt skrev han under på en ny kontrakt med Haugesund.


=== Ungdomslandslag ===
Han har til sammen 66 kamper og 1 mål på aldersbestemte landslag siden sin debut som 15 åring den 22. september 2009 mot Sverige.


== Referanser ==


== Eksterne lenker ==
(en) Kristoffer Haraldseid – Transfermarkt 
(en) Kristoffer Haraldseid – Soccerway 
(no) Kristoffer Haraldseid – Norges Fotballforbund 
(en) Kristoffer Haraldseid – FBref 
Spillerprofil hos Altomfotball.no
Spillerprofil hos FK Haugesund
Mo Ibrahim

Mohamed «Mo» Ibrahim (født 3. mai 1946 i Sudan) er en britisk forretningsmann i telekommunikasjonsbransjen. Han etablerte firmaet Celtel, som har stått bak utbygging av mobiltelefonnett i land i Afrika.Ibrahim er utdannet ved Universitetet i Alexandria i Egypt og tok i 1981 doktorgrad ved University of Birmingham i Storbritannia. Han arbeidet en tid for British Telecom før han etablerte konsulentfirmaet Mobile Systems International. Da han i 2000 solgte firmaet satset han på mobiloperatøren Celtel, som opererer i afrikanske land.Ibrahim er opptatt av godt styresett i Afrika. Han har etablert Mo Ibrahim Foundation og Mo Ibrahim-prisen. Ibrahim har forpliktet seg til The Giving Pledge, å gi bort halvparten av sin formue til veldedige formål.


== Referanser ==


== Eksterne lenker ==
(en) Mo Ibrahim – kategori av bilder, video eller lyd på Commons
Jan Sigbjørnsen

Jan Sigbjørnsen (født 2. januar 1959) er en norsk politiker (H) som fra 2011 til 2019 var ordfører i Flekkefjord kommune.
Sigbjørnsen har vært nestleder i teknisk hovedutvalg og leder av utvalg for helse og velferd samt varamedlem til formannskapet før han ble ordfører. I 2009 ble han valgt som 3. varamann for Vest-Agder Høyre til Stortinget.
I 1978 gikk Sigbjørnsen ut fra Flekkefjord gymnas. Han var russepresident det året. Etter å ha avtjent verneplikten i Hans Majestet Kongens Garde tok han utdanning innen regnskap og revisjon. Fra 1981 til 1995 jobbet han i familiens slakterbutikk. Da den ble nedlagt, fikk han fra 1. januar 1996 jobb med regnskap og personalsaker i firmaet Aeron i Flekkefjord.
I fritiden er han engasjert innen Flekkefjord Fotballklubb hvor han har vært spiller, med i klubbens organisatoriske arbeid og trener. Han har trent alle lag fra miniputter til A-lag og ble utnevnt til æresmedlem av klubben allerede på 1980-tallet.


== Referanser ==